rejauldu/bengali-wikipedia huggingface dataset:
আব্দুর রহিম (জন্ম: ১৯৩৩ - মৃত্যু: ১৯ মার্চ, ১৯৯০) ছিলেন বাংলাদেশের রাজনীতিবিদ, আইনজীবী ও মুক্তিযুদ্ধের সংগঠক। তিনি ১৯৭০ সালে পাকিস্তানের স্থানীয় গণপরিষদের সদস্য (এমএনএ) ও ১৯৭৩ সালে তৎকালীন সিলেট-১১ আসন (বর্তমান সিলেট-৬) থেকে সংসদ সদস্য নির্বাচিত হন।   জন্ম ও প্রাথমিক জীবন  আব্দুর রহিম ১৯৩৩ সালে সিলেট জেলার বিয়ানীবাজার উপজেলার রাউতগ্রামে জন্মগ্রহণ করেন। পরবর্তীতে তারা গোলাপগঞ্জ উপজেলার কালিদাসপাড়া গ্রামে বসতি স্থাপন করেন। তার পিতার নাম মাসিম আলী।   শিক্ষাজীবন  আব্দুর রহিম বিয়ানীবাজার উপজেলার মাথিউরা এস ই স্কুলে কিছুদিন লেখাপড়া করে সিলেট দি এইডেড হাই স্কুলে ভর্তি হয়ে মাধ্যমিক সমাপ্ত করেন। করাচি ইসলামী কলেজ থেকে উচ্চ মাধ্যমিক সমাপ্ত করেন। পরবর্তীতে সিলেট ল কলেজ থেকে এম এ ও এল এলবি ডিগ্রী লাভ করে সিএসপি পরীক্ষায় অংশগ্রহণ করেন।   রাজনৈতিক ও কর্মজীবন  আব্দুর রহিমসরকারী চাকুরীতে যোগদান করতে চাইলে হোসেন শহীদ সোহরাওয়ার্দীর অনুরোধে সরকারী চাকুরীতে যোগদান না করে রাজনীতিতে অংশ গ্রহণ করেন। ল কলেজে অধ্যয়নকালে তিনি কলেজ ছাত্র সংসদের ভিপি হিসেবে নির্বাচিত হোন। তিনি শহীদ সোহরাওয়ার্দীর ব্যক্তিগত সহকারী হিসেবে রাজনীতি ও আইন পেশায় নিজের কর্মজীবন শুরু করেন। ১৯৬০ সালে পিতার মৃত্যুর পর সিলেটে ফিরে আসেন এবং পেশাজীবী আইনজীবী হিসেবে কর্ম জীবন শুরু করেন।  তিনি ১৯৬২ সালে ন্যাপে যোগদান করেন। এসময় ১৯৬৭ থেকে ১৯৬৯ সাল পর্যন্ত তিনি সিলেট জেলা ন্যাপের ( মুজাফ্ফর) আহবায়কের দায়িত্ব পালন করেন। ন্যাপ বিভক্তির পর তিনি আওয়ামীলীগের যোগদান করেন।  ১৯৬০ ও ১৯৬৫ সালে পাকিস্তান জাতীয় পরিষদ নির্বাচনে অংশগ্রহণ করে নির্বাচিত না হলেও তিনি ১৯৭০ সালে আওয়ামী লীগের প্রার্থী হিসেবে আসন ১২৬, সিলেট-৭ (বিয়ানীবাজার-জকিগঞ্জ-কানাইঘাট) নির্বাচনী এলাকা থেকে পাকিস্তানের স্থানীয় গণ পরিষদের সদস্য (এমএনএ) নির্বাচিত হন। তিনি দায়িত্ব পালন করেছেন বাংলাদেশের প্রথম প্রধানমন্ত্রী তাজ উদ্দিন আহমদের বৈদেশিক সাহায্য ও সমর্থন বিষয়ক পরামর্শদাতা হিসেবে।  তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হসেবে তৎকালীন সিলেট-১১ আসন (বর্তমান সিলেট-৬) থেকে সংসদ সদস্য নির্বাচিত হন। বাংলাদেশের সংবিধান প্রণয়নে কামাল হোসেনের সাথেও তিনি কাজ করেছেন। তিনি দীর্ঘদিন সিলেট বারের সাধারণ সম্পাদক ও সভাপতি হিসেবে দায়িত্ব পালন করেন। ১৯৭৬ সালে সিলেট জেলা আওয়ামীলীগের সভাপতি (১৯৭৬-১৯৯০) নির্বাচিত হয়ে আমৃত্যু এ পদে বহাল ছিলেন। এছাড়াও তিনি কেন্দ্রীয় নির্বাহী কমিটির সদস্য ছিলেন।   মুক্তিযুদ্ধ  ১৯৭১ সালে সংঘটিত মহান মুক্তিযুদ্ধে তিনি গুরুত্বপূর্ণ ভূমিকা পালন করেন। মুক্তিযুদ্ধ চলাকালে প্রবাসী বাংলাদেশ সরকার তার উপর তথ্য মন্ত্রণালয়ের বিভিন্ন দায়িত্ব প্রদান করে। এসময় তিনি প্রধানমন্ত্রী তাজ উদ্দিন আহমদের বৈদেশিক সাহায্য ও সমর্থন বিষয়ক পরামর্শদাতা হিসেবে দায়িত্ব পালন করেন।   মৃত্যু  আব্দুর রহিম ১৯ মার্চ ১৯৯০ সালে মৃত্যুবরণ করেন। তার স্মৃতি রক্ষার্থে তার পরিবারের পক্ষ থেকে আব্দুর রহিম স্মৃতি পরিষদ প্রতিষ্ঠা করা হয়।    তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:প্রথম জাতীয় সংসদ সদস্য বিষয়শ্রেণী:সিলেট জেলার রাজনীতিবিদ বিষয়শ্রেণী:পাকিস্তান গণপরিষদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:সিলেট জেলার আইনজীবী বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
রাজনগর ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।   অবস্থান ও সীমানা    ইতিহাস    প্রশাসনিক এলাকা  ০১দোহালিয়া০২রাজনগর০৩চাঁদগাও০৪কৃষ্ণপট্টি০৫বড়ডুবী০৬সাগরদি   আয়তন ও জনসংখ্যা  আয়তন- ৩৬.০৪ বগ কি: মি:। জনসংখ্যা- ৪১,৫২৬ জন।   শিক্ষা  শিক্ষার হার: ৬৯%।  শিক্ষা প্রতিষ্ঠান সরকারি প্রাথমিক বিদ্যালয়১০টিমাধ্যমিক বিদ্যালয়২টিফাযিল মাদ্রাসা১টিদাখিল/আলিম মাদ্রাসা২টি   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- মোঃ ফারুক আহম্মেদ (বকুল) +প্রাক্তন চেয়ারম্যানগণের তালিকাক্রমিকনামমেয়াদ০১নরুল হক০২মোফাজ্জল হক০৩মোঃ আঃ কাওয়ুম০৪মোঃ মজিবর রহমান০৫মোঃ শহিদুল ইসলাম০৬মোঃ আতাউর রহমান (আতা)০৭মোঃ ফারুক আহম্মেদ (বকুল)   আরও দেখুন  পোরাগাও ইউনিয়ন নালিতাবাড়ী উপজেলা শেরপুর জেলা   তথ্যসূত্র   বিষয়শ্রেণী:নালিতাবাড়ী উপজেলার ইউনিয়ন বিষয়শ্রেণী:১৯৩৯-এ প্রতিষ্ঠিত
মুদাস্‌সর আজিজ একজন ভারতীয় চলচ্চিত্র পরিচালক, চিত্রনাট্যকার, প্রযোজক এবং গীতিকার। চলচ্চিত্রের তালিকা  বছর শিরোনাম পরিচালক লেখক প্রযোজকসূত্র২০০৬ জিন্দেগি রক্স    ২০০৬ দিল দিয়া হ্যায়    ২০০৭শোবিজ    ২০১০ দুলহা মিল গয়া     ২০১৬ হ্যাপি ভাগ যায়েগি      ২০১৭  জিয়া অউর জিয়া     ২০১৮ হ্যাপি ফির ভাগ যায়েগি     ২০১৯ পতি পত্নী অউর বো     ২০২২ ডাবল এক্সএল  ২০২৪ খেল খেল মেঁ ২০২৫ মেরে হাজব্যান্ড কি বিবি  তথ্যসূত্র  বহিঃসংযোগ  বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:মুম্বইয়ের ব্যক্তি বিষয়শ্রেণী:একবিংশ শতাব্দীর ভারতীয় চিত্রনাট্যকার
ফিন গিলবার্ট ডামেন (, ; জন্ম: ২৭ মার্চ ১৯৯৮; ফিন ডামেন নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব মাইনৎস ০৫ এবং জার্মানি অনূর্ধ্ব-২১ দলের হয়ে একজন গোলরক্ষক হিসেবে খেলেন।  ২০০২–০৩ মৌসুমে, জার্মান ফুটবল ক্লাব বির্স্টাটের যুব পর্যায়ের হয়ে খেলার মাধ্যমে ডামেন ফুটবল জগতে প্রবেশ করেছেন এবং পরবর্তীকালে আইন্ট্রাখট ফ্রাঙ্কফুর্ট এবং মাইনৎস ০৫-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব মাইনৎস ০৫ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। একই মৌসুমে তিনি মাইনৎস ০৫-এর মূল দলেও অন্তর্ভুক্ত হয়েছেন।  ২০১২ সালে, ডামেন জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।  প্রারম্ভিক জীবন ফিন গিলবার্ট ডামেন ১৯৯৮ সালের ২৭শে মার্চ তারিখে জার্মানির ভিসবাডেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মাতার হলেন ইংরেজ বংশোদ্ভূত।  আন্তর্জাতিক ফুটবল ডামেন জার্মানি অনূর্ধ্ব-১৫, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১২ সালের ৮ই নভেম্বর তারিখে তিনি দক্ষিণ কোরিয়া অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। তিনি ২০১৫ ফিফা অনূর্ধ্ব-১৭ বিশ্বকাপের জার্মানি অনূর্ধ্ব-১৭ দলে স্থান পেয়েছিলেন, তবে তিনি উক্ত আসরে একটি ম্যাচেও অংশগ্রহণ করেননি। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লিগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ                  বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:রেগিওনাললিগার খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:মাইনৎস ০৫ ২-এর খেলোয়াড় বিষয়শ্রেণী:মাইনৎস ০৫-এর খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:ফুটবল ক্লাব আউগসবুর্গের খেলোয়াড়
শান্তনু ঠাকুর (জন্ম: ৩ আগস্ট ১৯৮২) হলেন একজন ভারতীয় রাজনীতিবিদ, যিনি ২০১৯ সাল থেকে বনগাঁ লোকসভার সাংসদ ছিলেন। ২০২১ সালের ৭ জুলাই মন্ত্রিসভায় রদবদলের পর তিনি কেন্দ্রীয় প্রতিমন্ত্রী, বন্দর, নৌপরিবহন ও জলপথ মন্ত্রক হিসেবে শপথ নেন । এছাড়াও তিনি সর্বভারতীয় মতুয়া মহাসংঘের নেতা।   রাজনীতি  ২০১৯ সালের সাধারণ নির্বাচনে, তিনি এই আসনটির সীমানা পুনর্নির্ধারণের পরে নির্বাচিত প্রথম নন-টিএমসি সংসদ সদস্য হন। তিনি বাংলার প্রাক্তন-মন্ত্রী মনজুল কৃষ্ণ ঠাকুরের সন্তান।  তথ্যসূত্র  বহিঃসংযোগ  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:মতুয়া ব্যক্তি বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:সপ্তদশ লোকসভার সদস্য বিষয়শ্রেণী:অষ্টাদশ লোকসভার সদস্য
thumbnail|সানজিদা শেখ ও আমীর আলী সানজিদা শেখ একজন ভারতীয় টেলিভিশন অভিনেত্রী। তিনি টেলিভিশনের সিরিয়ালে বিভিন্ন ভূমিকায় অভিনয় করেছেন। সানজিদা ২০০৫ সালের টিভি শো কেয়া হোগা নিম্মু কাতে প্রধান ভূমিকায় অভিনয় করেন। তিনি আমীর আলীর সাথে নৃত্য প্রতিযোগিতা নাচ বলিয়ে ৩ অংশগ্রহণ করেন ও বিজয়ী হন। ২রা মার্চ ২০১২ তারিখে তিনি তার পুরনো প্রেমিক আমীর আলিকে বিয়ে করেন।  ধারাবাহিকসমূহ +টেলিভিশন উপস্থিতি বছর  নাম  চরিত্র টুকিটাকি ২০০৫  কেয়া হোগা নিম্মু কা  নম্রতা নিম্মু মাথুরিয়া ২০০৭  কায়ামাত  আয়েশা নিভ শেরগিল নাচ বলিয়ে ৩  স্বয়ং (বিজয়ী) ২০০৮  কেয়া দিল মে হ্যায়  ন্যায়না অবেরয় নাচ বলিয়ে ৪  অ্যাঙ্কর ২০১০  জানে পেহচানে সে ইয়ে আজনাবি  আয়েশা যারা নাচকে দেখা  স্বয়ং ২০১১  হাই!পাদোসি...কন হ্যায় দোষী  সেজাল মেহতা পিয়া কা ঘার পেয়ারা লাগে  সেজাল মেহতা ২০১২  রামলীলা অজয় দেবগণ কে সাথ  সুরপানাখা ২০১৩  বাদালতে রিস্তো কি দাস্তান  মীরা  মার্চ ২৫, ২০১৩ - জুন ২৮, ২০১৩ ২০১৪  এক হাসিনা থি  নিত্যা মিত্র/ দুর্গা ঠাকুর   ২০১৫  পাওয়ার কাপল  স্বয়ং   ২০১৬  ইশক কা রঙ সাফেদ  ধানী  ২০১৬  সংঘর্ষ   +চলচ্চিত্রসমুহ বছর  নাম  চরিত্র টুকিটাকি ২০০৩  ভগবান  নিলি  বিশেষ উপস্থিতি  ২০০৫  পন্নিয়া সেল্ভান  প্রিয়া  ২০১০  পাংখ  কুসুম  ২০১১  জনি মাস্তানা    আরও দেখুন ভারতীয় চলচ্চিত্র অভিনেত্রীদের তালিকা  তথ্যসূত্র  বহিঃসংযোগ  ইন্টারনেট মুভি ডাটাবেসে সানজিদা শেখ  টুইটারে সানজিদা শেখ  বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় মুসলিম বিষয়শ্রেণী:নাচ বলিয়ে বিজয়ী বিষয়শ্রেণী:ভারতীয় নারী নৃত্যশিল্পী বিষয়শ্রেণী:গুজরাতি ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন উপস্থাপক বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:১৯৮৪-এ জন্ম বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় নারী মডেল বিষয়শ্রেণী:আহমেদাবাদের অভিনেত্রী
লা পাজ আনুষ্ঠানিকভাবে নয়েস্ত্রা সেনিওরা দ্য লা পাজ নামে পরিচিত, এটি বলিভিয়ার প্রকৃত রাজধানী এবং এটি বলিভিয়ার বহুজাতিক রাজ্য সরকারের আসন।সান্তা ক্রুস দ্য লা সিয়েরা ও এল আলতো শহরের পর ও বলিভীয় সরকারের প্রশাসনিক প্রধান কেন্দ্র (সাংবিধানিক রাজধানী ও বিচারবিভাগীয় প্রধান কেন্দ্র হল সুক্রে)। পাশাপাশি এই শহর বলিভিয়ার লা পাজ বিভাগেরও প্রশাসনিক কেন্দ্র। সমুদ্রতল থেকে এর উচ্চতা ৩৬৫০ মিটার বা ১১৯৭৫ ফুট। সেই হিসেবে এই শহর হল পৃথিবীর সর্বোচ্চ দেশীয় প্রশাসনিক কেন্দ্র।ইকুয়েডরের রাজধানী কুইতো হল সর্বোচ্চ রাজধানী শহর। ২০০৮ সালের জনগণনা অনুযায়ী এই শহরের লোকসংখ্যা ৮,৭৭,৩৬৩ জন।Observatorio Bolivia Democrática. পার্শ্ববর্তী বিভিন্ন শহর যেমন এল আলতো, ও ভিয়াচাকে ধরে লা পাজ মেট্রোপলিটান অঞ্চল বলিভিয়ার সবচেয়ে জনবহুল অঞ্চল। এর সামগ্রিক লোকসংখ্যা প্রায় ২৩ লক্ষ, যা বলিভিয়ার দ্বিতীয় জনবহুল শহরাঞ্চল সান্তা ক্রুস দ্য লা সিয়েরার চেয়ে বেশি।  শহরের পুরো নাম নয়েস্ত্রা সেনিওরা দ্য লা পাজ-এর আক্ষরিক অর্থ হল "আওয়ার লেডি অফ পিস"। স্পেনীয় বিজেতা বা কঙ্কিস্তাদোররা ১৫৪৮ সালে যখন এই শহর প্রতিষ্ঠা করেন, সেই সময় স্পেনীয় বিজেতা গনথালো পিসার্‌রো (বিখ্যাত স্পেনীয় বিজেতা ফ্রান্সিসকো পিসার্‌রোর এক সৎ ভাই) ও পেরুর প্রথম স্পেনীয় গভর্নর ব্লাসকো নুনেজ ভেলা'র মধ্যে বিরোধের অবসানকে স্মরণ করতেই শহরের এইরকম নাম। সে' সময়ের ঐ অঞ্চলের একটি পুরনো আমেরিন্ডিয়ান বসতি লাজা'র স্থলেই এই শহর প্রতিষ্ঠা করা হয়। ১৮৯৮ সাল থেকে এই শহর বলিভিয়ার প্রধান প্রশাসনিক কেন্দ্র।La Paz Encyclopædia Britannica. Encyclopædia Britannica Online. 2008. সংগৃহীত ২০ জুন, ২০১৫।  চোকুইয়াপু নদীর উপত্যকায় অবস্থিত এই শহর চারপাশের মূল আলতিপ্লানো উচ্চভূমির থেকে প্রায় ১৪০০ ফুট বা ৪১০ মিটার নিচে অবস্থিত বেসিনে স্থাপিত। রেলপথ ও সড়কপথে এই শহর চিলি ও পেরুর বিভিন্ন সমুদ্রবন্দরগুলির সাথে যুক্ত। শহরের বিমানবন্দরটি অনেক উঁচুতে আলতিপ্লানো উচ্চভূমির উপরে ১৩,৩২৫ ফুট বা ৪০৬১ মিটার উচ্চতায় অবস্থিত ও বিশ্বের সর্বোচ্চ আন্তর্জাতিক বিমানবন্দর।  তথ্যসূত্র   বহিঃসংযোগ   বিষয়শ্রেণী:দক্ষিণ আমেরিকার রাজধানী বিষয়শ্রেণী:বলিভিয়া বিষয়শ্রেণী:নগর
দূরত্ব এটি ২০০৪-এর একটি বাংলাদেশী শিশুতোষ চলচ্চিত্র। এটি পরিচালনা করেন মোরশেদুল ইসলাম, ইমপ্রেস টেলিফিল্ম-এর ব্যানারে নির্মিত এই চলচ্চিত্রটি হুমায়ূন আহমেদের উপন্যাস অবলম্বনে নির্মাণ করা হয়। চলচ্চিত্রটির প্রধান কয়েকটি চরিত্রে অভিনয় করেছেন হুমায়ুন ফরীদি, সুবর্ণা মুস্তাফা, রাইসুল ইসলাম আসাদ, হাকিম ফেরদৌস, আখতার হোসেন, দেলোয়ার হোসেন, ওয়াহিদা মল্লিক জলি, শহিদুল আলম সাচ্চু ও তানিয়া। ছবিটি ২০০৪ সালের জাতীয় চলচ্চিত্র পুরস্কার লাভ করে।http://www.kalerkantho.com/feature/rajkut/2014/03/04/58138   কাহিনীর সারাংশ  বাবা মায়ের ব্যস্ততার সীমা নেই। একমাত্র ছেলেকে বাবা মা কেউই ঠিকমত সময় দিতে পারেনা। এভাবেই বেড়ে উঠতে থাকে ছোট্ট এগার বছরের পুতুল (ফাহাদ)। বাসার কাজের বুয়াই ওর দেখা শুনা করে। বই পড়তে ছবি আকতে আর কম্পিউটারে গেম খেলতে ওর ভাল লাগে। এক সকালে জানালা দিয়ে বাইরে তাকাতেই বানরের খেলা দেখতে পায়। ও বেরিয়ে আসে । এরপর সে হাটতে হাটতে একটা পার্কে গিয়ে বসে। সেখানে আগে থেকেই ওর বয়সী আরেকটা ছেলে বসে ছিল। সে তার কুকুরটিকে বার বার মারছিল। একসময় সে পুতুলকেও ইটের ছোট টুকরা ছুড়ে মারে। পুতুল ওকে মারছে কেন তা জিজ্ঞেস করতেই ছেলেটা বাজে বাজে কথা বলে। অবশ্য এরপরই ওদের মধ্যে বন্ধুত্ব হয়ে যায়। কত শত গল্প হয়। ছেলেটা রেল স্টেশনে থাকে তার এক মাত্র বোনকে নিয়ে। বোনটা খুব সুইট। ওদের মধ্যে দারুন শখ্যতা গড়ে ওঠে। ওরা ট্রেনে করে ময়মনসিংহ যায়। সেখানেই ট্রেনে এক গানওয়ালার সাথে দেখা হয় যে গান গায় আর দাতের মাজন বিক্রি করে সেই সাথে কান পাকা মলম কর্ণসুন্দর বিক্রি করে। যদিও কেউ তা কেনেনা। পুতুল নতুন বন্ধুদের কাছ থেকে একটা টাকা চেয়ে নিয়ে এক কৌটা কর্ণসুন্দর কিনলে সেই বিক্রেতা যে কি খুশি হয় তা বলার নয়।  ওদিকে একমাত্র ছেলেকে না পেয়ে বাবামা দিশে হারা হয়ে যায়। এক হুজুর ডাকে। সেই হুজুর পুতুলের জামা কাপড়ের গন্ধ শুকে বলে কোথায় আছে। এভাবেই টান টান উত্তেজনার পর এক সময় পুতুল ফিরে আসে নিজের বাড়িতে।  ওদের বাড়িটা দেখে বস্তির সেই মেয়েটি বলে এটা তোমাদের বাড়ি? তোমরা কি এই দেশের রাজা? ও কোন কথা না বলে বাসায় ফিরে যায়।   শ্রেষ্ঠাংশে   হুমায়ুন ফরীদি (পুতুলের বাবা)  সুবর্ণা মুস্তাফা (পুতুলের মা)  ফাহাদ (পুতুল)  জয়ন্ত চট্টোপাধ্যায় ( কর্ণসুন্দর বিক্রেতা)  রাইসুল ইসলাম আসাদ (পুলিশের ঊর্ধ্বতন কর্মকর্তা)  রহমত আলী (পুলিশের কর্মকর্তা)  হাকিম ফেরদৌস  আখতার হোসেন  দেলোয়ার হোসেন  ওয়াহিদা মল্লিক জলি  শহীদুল আলম সাচ্চু  তানিয়া   তথ্যসূত্র    বহিঃসংযোগ     বিষয়শ্রেণী:২০০৪-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী শিশুতোষ চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র বিষয়শ্রেণী:কিশোর চলচ্চিত্র বিষয়শ্রেণী:হুমায়ূন আহমেদের সৃষ্টিকর্ম অবলম্বনে চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র
কোমাক সি৯৩৯ হল একটি পরিকল্পিত দীর্ঘ-পাল্লার প্রশস্ত দেহের বিমান দুই ইঞ্জিন বিশিষ্ট বিমান পরিবার যা বোয়িং ৭৭৭ এবং এয়ারবাস এ৩৫০ এক্সডাব্লিউবি এর প্রতিযোগী হিসাবে চীনা কোমাক দ্বারা তৈরি করা হয়েছে। এটিকে এর অভ্যন্তরীণভাবে উৎপাদিত বিমান লাইনের অন্যান্য দুটি মডেল কোমাক সি৯১৯ এবং কোমাক সি৯২৯ বিমানের চেয়ে বড় করে ডিজাইন করা হয়েছে।   ডিজাইন   ২০২৪ সালের মে মাসে জানা যায়, কোমাক সি৯৩৯-এর ডিজাইনে ৪০০ আসন এবং   দূরত্বে যাওয়ার ক্ষমতা থাকবে।। কোমাক সি৯৩৯ একটি দুই ইঞ্জিন বিশিষ্ট বিমান হবে বলে আশা করা হচ্ছে।   উন্নয়ন   জুন ২০১১ সালে, কোমাক ২৯০ সিটের কোমাক সি৯২৯ এবং ৩৯০ সিটের কোমাক সি৯৩৯ প্রশস্ত দেহের বিমান নির্মাণ শুরু করে। কোমাক সি৯৩৯ এর প্রাথমিক পরিকল্পনা ২০১৫ এবং ২০১৭ সালে চীনা সংবাদপত্রে উল্লেখ করা হয়।   ২০২৪ সালের মে মাসে, সাউথ চায়না মর্নিং পোস্ট রিপোর্ট করেছে যে কোমাক সি৯৩৯ নিয়ে কাজ শুরু করেছে।   তথ্যসূত্র  বিষয়শ্রেণী:কোমাক বিষয়শ্রেণী:দ্বৈত-ইঞ্জিন
হাসানপুর রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার নাঙ্গলকোট উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে হাসানপুর  রেলওয়ে স্টেশন তৈরি করা হয়।  পরিষেবা হাসানপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস  চট্টলা এক্সপ্রেস লাকসাম কমিউটার জালালাবাদ এক্সপ্রেস ও লোকাল ট্রেন।  তথ্যসূত্র  বিষয়শ্রেণী:কুমিল্লা জেলার রেলওয়ে স্টেশন
Wrapper for findpagetext function in Module:String2.  Template:Find page text returns the position of a piece of text in the wikitext source of a page.  টেমপ্লেট:Find page text কোনো পৃষ্ঠার উইকিটেক্সট উৎস থেকে কোন একটি লেখার অংশের অবস্থান বের করে।   Parameters  The template takes up to four parameters:   or  is the text to be searched for.  Optional parameter  is the page title, defaults to the current page.  Optional parameter  is either true for a plain search (default), or false for a Lua pattern search.  Optional parameter  is the value returned when no match is found; default is nothing.  Examples   →    →    →    →    →    →    →    →    →  The search is case-sensitive, so Lua pattern matching is needed to find river or River. The last example finds {{coord or {{Coord. The penultimate example finds a wiki-link.  See also
অ্যান্থনি জে. রুসো (জন্ম ফেব্রুয়ারি ৩, ১৯৭০) ও জোশেপ ভিনসেন্ট রুসো (জন্ম জুলাই ৮, ১৯৭১),Anthony Russo in  যারা একত্রে রুসো ভ্রাতৃদ্বয় বা রুসো ব্রাদার্স নামেও পরিচিত, হলেন মার্কিন চলচ্চিত্র ও টেলিভিশন পরিচালক। এই দুই ভাইয়েরা তাদের কাজ অধিকাংশ মিলিত হয়ে করে এবং মাঝে মাঝে প্রযোজক, চিত্রনাট্যকার, অভিনেতা এবং সম্পাদক হিসেবেও কাজ করেন।  রুসো ভ্রাতৃদ্বয় মার্ভেল সিনেম্যাটিক ইউনিভার্সের চলচ্চিত্র ক্যাপ্টেন আমেরিকা: দ্য উইন্টার সোলজার (২০১৪), ক্যাপ্টেন আমেরিকা: সিভিল ওয়ার (২০১৬), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯) পরিচালনা করেছেন। উল্লেখিত চলচ্চিত্রের মধ্যে, এন্ডগেম বিশ্বব্যাপী $২ বিলিয়নের চেয়েও বেশি আয়কারী সর্বোচ্চ দ্রুত চলচ্চিত্র হয়ে ওঠে। এছাড়াও, চলচ্চিত্রটি সর্বোচ্চ-আয়কারী সুপারহিরো চলচ্চিত্র এবং সর্বসময়ের সর্বোচ্চ-আয়কারী দ্বিতীয় চলচ্চিত্র হয়ে ওঠে।  এই ভ্রাতৃদ্বয় আবার এরেস্টেড ডেভেলপমেন্ট ও কমিউনিটি ধারাবাহিকে কাজ করার জন্য সুপরিচিত এবং এই টিভি ধারাবাহিকের জন্য তারা একটি এমি পুরস্কার অর্জন করেন।  চলচ্চিত্রের তালিকা চলচ্চিত্র বছরশিরোনামকৃতিত্বটীকা পরিচালকরা লেখক(রা) প্রযোজকরা২০০২ ওয়েলকাম টু কলিনউড   ২০০৬ ইউ, মি এন্ড ডুপ্রী    ২০১৪ ক্যাপ্টেন আমেরিকা: দ্য উইন্টার সোলজার    ২০১৬ ক্যাপ্টেন আমেরিকা: সিভিল ওয়ার    ২০১৮ অ্যাভেঞ্জার্স: ইনফিনিটি ওয়ার   ২০১৯ অ্যাভেঞ্জার্স: এন্ডগেম    টুয়েন্টি-ওয়ান ব্রিজেস    পরবর্তী-প্রযোজনায় TBA ঢাকা    পরবর্তী-প্রযোজনায়  জো রুসো-এর অভিনয় স্বীকৃতি  বছর শিরোনাম ভূমিকা ২০০৫ এরেস্টেড ডেভেলপমেন্ট জো ২০০৬ ইউ, মি এন্ড ডুপ্রী ব্যক্তিগত ক্রীড়াশিক্ষক ২০১৪ ক্যাপ্টেন আমেরিকা: দ্য উইন্টার সোলজার ডক্টোর ফাইন ২০১৬ ক্যাপ্টেন আমেরিকা: সিভিল ওয়ার ড. থিও ব্রাউসার্ড ২০১৮ অ্যাভেঞ্জার্স: ইনফিনিটি ওয়ার বার্ট (অপসারিত দৃশ্য) ২০১৯ অ্যাভেঞ্জার্স: এন্ডগেম শোকাহিত ব্যক্তি (সংক্ষিপ্ত ভূমিকা)  তথ্যসূত্র  বহিঃসংযোগ       বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন টেলিভিশন পরিচালক বিষয়শ্রেণী:মার্কিন টেলিভিশন প্রযোজক বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:কেস ওয়েস্টার্ন রিজার্ভ বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র সম্পাদক বিষয়শ্রেণী:চলচ্চিত্র নির্মাতা জুটি
এডভোকে মুহম্মদ ওয়ায়েছ একজন বাংলাদেশী রাজনীতিবিদ ছিলেন। পাকিস্তান আমলে তিনি আইনসভা ও জাতীয় পরিষদের সদস্য ছিলেন।বাংলাদেশ নির্বাচন, এবিএম রিয়াজুল কবীর কাওছার, আগামী প্রকাশন, ঢাকা, ২০০৬, পৃ. ৭১৭।  পরিচয় তাঁর বাবা হলেন আব্দার রহিম সরকার। তিনি বেতগাড়ির মিয়া পাড়ায় জন্মগ্রহণ করেন।গংগাচড়া উপজেলার ইতিহাস ও ঐতিহ্য, মো. মাহমুদুল আলম, লেখক সংসদ, রংপুর, ২০১৩, পৃ. ১৮৭।  শিক্ষা ও কর্মজীবন মুহম্মদ ওয়ায়েছ কলকাতা বিশ্ববিদ্যালয় থেকে এল. এল. বি. পাশ করে রংপুর জজ কোর্টে আইন পেশার মাধ্যমে কর্মজীবন শুরু করেন। ব্রিটিশ ও পাকিস্তান আমলে সিনিয়র আইনজীবী হিসেবে বিভিন্ন সময়ে পি.পি.-এর দায়িত্ব পালন করেন। তিনি পূর্ব পাকিস্তান মুসলিম লীগের নেতা হওয়ায় ১৯৪৭ সালে আইনসভা র সদস্য (এম.এল.এ.) এবং ১৯৬৫ সালে রংপুর-৪ আসন থেকে জাতীয় পরিষদের সদস্য (এম.এন.এ.) নির্বাচিত হয়েছিলেন।  অবদান তিনি রংপুরবাসীর জন্য অনেক জনহিতকর কাজ করেছেন। তন্মধ্যে- তিনি শ্যালক কাজী কাদেরের (পাকিস্তান আমলে মন্ত্রী ছিলেন) সাথে রংপুর মেডিকেল কলেজ স্থাপনে সক্রিয় ভূমিকা পালন করেন। কাকিনার জমিদারি নিলামে ক্রয় করে লালমনিরহাট জেলা কালেক্টরেটকে বিনা শর্তে প্রদান করেন। তিনি আরবী ও ফার্সী ভাষায় প্রচুর জ্ঞান রাখতেন। তাঁর কণ্ঠ ছিল শুমধুর। এজন্য করাচীতে অনুষ্ঠিত আইনসভা অনুষ্ঠানে তিনি কুরআন তেলওয়াত করতেন।  সন্তান তাঁর দু’ছেলের মধ্যে ১ম জন মাহফুজার রহমান লন্ডন প্রবাসী এবং ২য় জন আমিনুর রহমান সাব রেজিস্টার ছিলেন।	  তথ্যসূত্র  বিষয়শ্রেণী:রংপুর জেলার রাজনীতিবিদ বিষয়শ্রেণী:রংপুর জেলার আইনজীবী বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি
260px|right|thumb|লাহোরের পাঞ্জাবি পোশাক, ১৮৯০  প্রাচীন পাঞ্জাব অঞ্চলে,লোকেরা সুতির পোশাক পরত। সকলের জন্যই উর্ধাঙ্গের জামাটি হাঁটু পর্যন্ত লম্বিত থাকত। এর সঙ্গে একটি ওড়না জাতীয় কাপড় ব্যবহার করা হত। উভয় লিঙ্গের মানুষই নিম্নাঙ্গে ধুতি পরত।Mohinder Singh Randhawa. (1960) Punjab: Itihas, Kala, Sahit, te Sabiachar aad.Bhasha Vibhag, Punjab, Patiala. আধুনিক পাঞ্জাবী সমাজ এই পোশাকটিকে ধরে রেখেছে, তবে দীর্ঘ দিন পরে অন্য ধরনের পোশাকগুলিও এই পোশাকের ইতিহাসে যুক্ত হয়েছে।।  ১৯ শতক এবং ২০ শতকের শুরুর দিকে পাঞ্জাব অঞ্চলে সুতি কাপড়ের একটি সমৃদ্ধশালী শিল্প ছিল, সেখানে মোটা সুতির কাপড়ের লুঙ্গি, খেস, দতাহী, চাদর, কোস্টিং, জামার কাপড়, পর্দা, সুসি, তেহম্যাট, দরি, তোয়ালে, ঘর পরিষ্কারের কাপড়, পাটকাসহ বিভিন্ন ধরনের বস্ত্র তৈরি হত। হোশিয়ারপুর, গুরুদাসপুর, পেশোয়ার, লাহোর, মুলতান, অমৃতসর, লুধিয়ানা, ঝং, শাহপুর, জলন্ধর, দিল্লি, গুড়গাঁও, রোহতক, কার্নাল, রেওয়ারী, পানিপথ ইত্যাদি অঞ্চলে এই শিল্প গড়ে উঠেছিল।Parshad, Gopal  (2007) Industrial development in Northern India: a study of Delhi, Punjab and Haryana, 1858-1918   এই সুতি কাপড়ের শিল্পটি পাঞ্জাবী পোশাককে সমৃদ্ধশালী করেছিল। পাঞ্জাবিদের সমৃদ্ধ এবং প্রাণবন্ত সংস্কৃতি এই পোশাকগুলিতে প্রদর্শিত হত। বিভিন্ন পাঞ্জাবী উৎসব, স্থানীয় উৎসব এবং অনুষ্ঠানের উপর ভিত্তি করে বিভিন্ন ধরনের পোশাক পরিধান করা হয়।  বিভিন্ন ঐতিহ্যবাহী পোশাকের সাথে বিশেষ ধরনের অলঙ্কারের ব্যবহার খুব সাধারণ।  সুথান  পাঞ্জাব অঞ্চলে যে সুথানের ব্যবহার হয়, যেটি পাঞ্জাবীতে সুথানা নামেও পরিচিত, সেটি প্রাচীন স্বস্থান থেকে এসেছে।Catherine Ella Blanshard Asher, Thomas R. Metcalf (1994) Perceptions of South Asia's visual past  স্বস্থান নিম্নাঙ্গের পোশাকটিকে বোঝায় যেটি ট্রাউজারের এক ধরন হিসাবে বর্ণনা করা যেতে পারে। মৌর্য শাসনকালে (খ্রিস্টপূর্ব ৩২২-১৮৫)Viishnu Asha (1993) Material Life of Northern India: Based on an Archaeological Study, 3rd Century B.C. to 1st Century B.  উত্তর ভারতে প্রথম এবং তৃতীয় শতাব্দীর মধ্যবর্তী সময়ে কুষাণ শাসনকালে Archaeological Congress and Seminar Papers: Papers Presented at the 4th Annual Congress of the Indian Archaeological Society and the Seminars Held at Nagpur on the 10th, 11th, and 12th Nov. 1970, Volume 4, Part 1970  চতুর্থ থেকে ৬ষ্ঠ শতাব্দীর মধ্যে গুপ্ত সাম্রাজ্যের শাসনকালেMohapatra, Ramesh Prasad  (1992) Fashion Styles of Ancient India: A Study of Kalinga from Earliest Times to Sixteenth Century Ad  এবং ৭ম শতাব্দীতে রাজা হর্ষের শাসনকালেA. V. Narasimha Murthy, K. V. Ramesh (1987) Giridharaśrī: essays on Indology : Dr. G.S. Dikshit felicitation volume  শাসক শ্রেণীর  মধ্যে স্বস্থান ব্যবহার করা হত।  পাঞ্জাবি সুথান স্বস্থানের প্রত্যক্ষ প্রকরণ, যেটি হয় গোড়ালির ওপর পর্যন্ত ঢিলে থেকে গোড়ালির চারপাশে আঁটসাঁট হত, অথবা হাঁটু পর্যন্ত ঢিলে থেকে গোড়ালিতে আঁটসাঁট হত। পুরুষ এবং মহিলা উভয়েই সুথান পরিধান করেন তবে পাঞ্জাবি সুথান স্যুটে মহিলারা এটি কুর্তি বা কুর্তা সহ পরিধান করেন। এটি পাঞ্জাবি ঘাগরা পোশাকেরও একটি অংশ। অন্যান্য প্রকরণের মধ্যে রয়েছে চোগা (পোশাক) এবং সুথানের সংমিশ্রণ।  আরো দেখুন  সরাইকি সালোয়ার স্যুট  সিন্ধি পোশাক  জম্মুর পোশাক  পেরাহান ও টুনবান  ফিরাক পার্তুগ  খেত পার্তুগ  ফিরান  পাকিস্তানি পোশাক  পাকিস্তানের বেলুচিস্তানের পোশাক  খাইবার পাখতুনখোয়া পোশাক খেস  তথ্যসূত্র  বিষয়শ্রেণী:ভারতীয় পোশাক বিষয়শ্রেণী:লোকসংস্কৃতি বিষয়শ্রেণী:পাকিস্তানি পোশাক বিষয়শ্রেণী:পাঞ্জাবি পোশাক
right|thumb| সাফা ও মারওয়ার মধ্যে চলাচলের দিক। এর একপাশে কাবা অবস্থিত সায়ি (  "ritual walking") হল মক্কায় অবস্থিত দুটি পাহাড় সাফা ও মারওয়ার মধ্যবর্তী স্থানে হাটার ইসলামি রীতি। এটি হজ্জ ও উমরার অন্যতম পালনীয় আচার। নবী ইসমাইল (আ) এর শিশু অবস্থায় পানির খোজে তার মা হাজেরার এই দুই পাহাড়ের মধ্যবর্তী স্থানে আশা যাওয়া করেছিলেন। সেখান থেকে এই রীতির উদ্ভব হয়েছে।  আরও দেখুন সাফা ও মারওয়া  বিষয়শ্রেণী:হজ্জ বিষয়শ্রেণী:হজ্জের পরিভাষা
অম্রপালি এক্সপ্রেস (গাড়ি ক্রমাঙ্ক: ১৫৭০৭ আপ/১৫৭০৮ ডাউন) ভারতের একটি দূরপাল্লার ট্রেন, যা বিহারের কাটিহার জংশন থেকে পাঞ্জাবের অমৃতসর জংশন পর্যন্ত প্রতিদিন পরিসেবা প্রদান করে। এই ট্রেনটি সঞ্চালনার করে উত্তর-পূর্ব সীমান্ত রেলওয়ে বিভাগ।   তথ্যসূত্র   বিষয়শ্রেণী:ভারতের নামযুক্ত যাত্রীবাহী ট্রেন বিষয়শ্রেণী:কাটিহারের পরিবহন বিষয়শ্রেণী:উত্তরপ্রদেশের রেল পরিবহন বিষয়শ্রেণী:দিল্লির রেল পরিবহন বিষয়শ্রেণী:বিহারের রেল পরিবহন বিষয়শ্রেণী:ভারতের এক্সপ্রেস ট্রেন